Serialul ”Cireşarii” va fi difuzat de TVR 2, începând cu 8 iulie, în fiecare sâmbătă şi duminică, de la ora 11.00.

Bazat pe volumul omonim semnat de Constantin Chiriţă, considerat unul dintre best-seller-urile literaturii române din perioada comunistă, ”Cireşarii” este o producţie a Studioului de Film TV, în regia lui Andrei Blaier.

Din distribuţie fac parte Alexandru Boros, Mihai Gingirov, Carmen Gentimir, Radu Florin, Irina Bărbat, Gabriel Kiritescu, Armand Olvedi, Marcel Anghelescu, Cornel Coman, Andrei Codarcea, Dorin Varga, Traian Dănceanu, Matei Gheorghiu, Ion Niciu, Victoria Mierlescu şi Ileana Stana Ionescu.

Serialul, ecranizare după primele două volume ale ciclului "Cireşarii", are zece episoade.

Săptămâna aceasta, TVR2 a început să difuzeze serialul “Toate pânzele sus!”, bazat pe romanul omonim scris de Radu Tudoran, de luni până joi, de la ora 20.00.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.